Diari Oficial de la Generalitat Valenciana


Sumari del DOGV 6633, del 19-10-2011 (2011/10899)

Notificació de la sentència dictada en el judici número 966/2010.
-----------------------------------------------------------------

### Dades del document

Número de DOGV
:   6633

Data del DOGV
:   19-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10815


Organisme emissor
:   Jutjat Social Número 14 de Barcelona

Tipus de document
:   Edicte

Notificació de la sentència dictada en el judici número 966/2010. [2011/10167]  
Reclamació d'una quantitat 966/2010  
Part actora: Xavier Guillamón Ubiol.  
Part demandada: Agenmar, SL, i Fons de Garantia Salarial.  
Secretària judicial: María Soledad Anadón Sancho.  
Segons el que s'ha disposat en les actuacions 966/2010, seguides en aquest Jutjat a instàncies de Xavier Guillamón Ubiol contra Agenmar, SL, i Fons de Garantia Salarial en relació amb reclamació d'una quantitat, mitjançant aquest edicte es notifica a Agenmar, SL, i el seu administrador concursal Horst Antonio Hölderl Frau en parador ignorat la sentència dictada en aquestes actuacions en data 28 de juny de 2011, que té la part dispositiva que literalment, diu:  
«Sentència número 224  
Barcelona, 28 de juny de 2011  
Carmen Pérez Sánchez, magistrada del Jutjat Social número 14 d'aquesta ciutat, he vist aquestes actuacions en matèria de quantitat seguides amb el número 966/2010, sent-ne part actora Xavier Guillamón Ubiol contra Agenmar, SL, i Fons de Garantia Salarial.  
  
I. Antecedents de fet  
Primer. Amb data 21 d'octubre de 2010 es va presentar a l'oficina del registre general del deganat demanda subscrita per la part actora, que va correspondre per torn de repartiment a aquest Jutjat número 14, i en la qual, després d'al·legar els fets i fonaments legals que estimava procedents segons dret, suplicava es dictara sentència en la qual s'acolliren les seues pretensions.  
Segon. Una vegada admesa a tràmit la demanda es va conferir trasllat d'aquesta a la part demandada i al Fons de Garantia Salarial i es va convocar a les parts a l'acte de conciliació i judici que va tindre lloc el dia assenyalat, en el qual va comparéixer la part actora sense que ho fera la societat demandada ni el Fons de Garantia Salarial, malgrat estar degudament citats. Obert el judici, la part actora es va ratificar en la demanda, i es van practicar les proves proposades i admeses, i es va sol·licitar en les conclusions la sentència de conformitat amb les seues pretensions, i les actuacions van quedar vistes per a dictar sentència.  
Tercer. En la substanciació d'aquest procediment s'han observat les prescripcions legals, llevat les relatives als terminis per acumulació d'assumptes.  
  
II. Fets provats  
Primer. L'actor Xavier Guillamón Ubiol ha prestat serveis a la localitat de Barcelona, per a l'empresa demandada, Agenmar, SL, dedicada al transport marítim, amb la categoria professional d'oficial administratiu 1r, antiguitat des del dia 2 de març de 2007, i amb un salari mensual brut de 7.232,26 euros, inclosa la part proporcional de les quatre pagues extraordinàries per importe de 1.808,08 cadascuna d'aquestes, que percebia normalment prorratejades per mesos. Va ser acomiadat en data 30 de setembre de 2010 i aquest acomiadament va ser declarat improcedent per sentència dictada pel Jutjat Social número 20 de Barcelona en data 13 de gener de 2011, actuacions 971/2010 (encapçalament i fet primer de la demanda no oposat per la demandada incompareguda a qui se la considera confessa, contracte de treball foli 21 i 22, fulls de salari i ingressos bancaris folis 23 a 26, 28 els quals es consideren reproduïts, sentència Jutjat Social 20 folis 40 a 46).  
Segon. En data 28 de maig de 2009 l'empresa va comunicar a l'actor que degut a les dificultats econòmiques, fins a setembre de 2010 no abonaria les pagues extraordinàries, inclosa la de març de 2009, en els termes que apareixen en el document obrant en el foli 27 que es considera reproduït íntegrament.  
Tercer. La societat demandada no ha abonat a l'actor les quatre pagues extraordinàries, per un import prorratejat mensual de totes aquestes de 1.808,08 euros durant quinze mesos des de juny de 2009 a 30 de setembre de 2010, quantitat que ascendeix a un total de 27.121,20 euros.  
Tampoc li ha abonat l'import de la mensualitat de setembre de 2010 que sense la prorrata de pagues extraordinàries ascendeix a 5.424,18 euros.  
Tot això fa un total de 32.545,38 euros (fet segon i tercer de la demanda no oposat per la societat demandada incompareguda a qui se la considera confessa).  
Tercer. La papereta de conciliació es va presentar el dia 19 d'octubre de 2010, l'intent conciliatori amb resultat de sense efecte es va efectuar el dia 9 de novembre de 2010 i la demanda contra la societat i Fons de Garantia Salarial es va presentar el 21 d'octubre de 2010 (folis 1 i 9 que es consideren reproduïts).  
  
III. Fonaments de dret  
Primer. Els fets que han sigut declarats com a provats ho són perquè han partit de les pròpies al·legacions de les parts i de la valoració conjunta de la prova practicada, en especial de la documental ressenyada en els folis que es detallen concretament en els correlatius fets provats i que es consideren reproduïts, sense necessitat de la seua completa transcripció, com amb aquesta finalitat d'integració en els esmentats fets permet la jurisprudència social (sentència de la Sala IV del Tribunal Suprem de data 13 de novembre de 2007 (recurs 8830/2007). Així mateix es considera confessa la societat demandada incompareguda (art. 91 LPL).  
Segon. Acreditats pel treballador els fets essencials de la demanda fonament de la seua pretensió, consistents en la falta de pagament per l'empresa demandada del salari de la mensualitat de setembre de 2010, ni de les pagues extraordinàries reclamades, cal condemnar l'esmentada demandada que abone a l'actor aquestes quantitats més el 10 per 100 anual de les quantitats salarials en concepte d'interés per demora des que les esmentades quantitats salarials degueren ser abonades (art. 4 i 29 ET) sense perjudici de les responsabilitats legals del Fons de Garantia Salarial a l'empara de l'article 33 de l'Estatut dels Treballadors.  
  
Vistos els preceptes legals esmentats i tots altres que hi són aplicables de forma general.  
  
Dispositiva  
Que, estime la demanda interposada per Xavier Guillamón Ubiol contra Agenmar, SL, i Fons de Garantia Salarial, i condemne la societat demandada que abone a l'actora la quantitat de 32.545,38 euros més el 10 per 100 anual en concepte d'interés per demora des que les esmentades quantitats salarials degueren ser abonades, sense perjudici de les responsabilitats legals del Fons de Garantia Salarial.  
Notifiqueu aquesta resolució a les parts, i feu-los saber que aquesta no és ferma i que contra aquesta poden interposar un recurs de suplicació davant la Sala Social del Tribunal Superior de Justícia de Catalunya, el qual s'anunciarà davant d'aquest Jutjat dins del termini de cinc dies hàbils comptador des de l'endemà de la notificació d'aquesta sentència, sent-ne indispensable que alhora d'anunciar-lo acredite la part que no té el caràcter de treballador o causahavent seu o no gaudisca del benefici de justícia gratuïta, que ha consignat com a dipòsit la quantitat de 150,25 euros en el compte d'aquest Jutjat, en l'entitat Banesto (CC núm. 2185197429855702), així com acreditar en anunciar el recurs haver consignat en el "compte de dipòsits i consignacions" obert a nom d'aquest Jutjat (CC núm. 2737364577290072) la quantitat objecte de condemna, i es podrà substituir la consignació en metàl·lic per l'assegurança mitjançant aval bancari, en el qual farà constar la responsabilitat solidària de l'avalista.  
Expediu una testimoniança d'aquesta sentència i uniu-la a les actuacions, i porteu l'original al llibre de sentències.  
Aquesta és la meua sentència, que pronuncie, mane i firme».  
I perquè valga de notificació de forma deguda a la precitada, el domicili de la qual es desconeix, se li fa saber que les successives notificacions, llevat que tinguen forma d'interlocutòria o sentència, es faran en estrades i per a la seua inserció en el Butlletí Oficial de la Província, als efectes pertinents, expedisc aquest edicte.  
  
Barcelona, 28 de juny de 2011.- La secretària judicial: María Soledad Anadón Sancho.